Lav et referat af nedenstående tekst:

Tekst:
En kvinde er blevet dræbt, og hendes formodede gerningsmand er såret. Drabet fandt sted på Kirkebyvej i Hvam Stationsby, som ligger mellem Aalborg og Viborg. Politiet fik anmeldelsen klokken 18.30, oplyser Midt- og Vestjyllands Politi. - Vi får en anmeldelse fra en udenforstående om nogle husspektakler, siger Sune Espersen, vagthavende ved Midt- og Vestjyllands Politi. - Ved vores ankomst til stedet finder vi en kvinde dræbt og en svært tilskadekommen mand. Manden blev anholdt, og han er mistænkt for at være gerningsmanden, siger han. Politiet kan ikke oplyse, hvordan manden er kommet til skade, eller om han er i livsfare. Han er nu indlagt til behandling i Aarhus. I det hele taget er det meget sparsomt med oplysninger om drabet mandag aften. Der er ingen oplysninger om, hvordan kvinden blev dræbt. Hun er endnu ikke identificeret, hvorfor politiet ikke kan oplyse hendes alder. Ifølge Sune Espersen er teknikere og politi nu på stedet for at få klarlagt, hvad der er sket. Det er endnu ikke besluttet, om den mistænkte mand skal fremstilles i grundlovsforhør tirsdag. Det kommer ifølge vagtchefen blandt andet an på hans tilstand.

Referat:
En kvinde er dræbt i Hvam Stationsby vest for Hobro, oplyser Midt- og Vestjyllands Politi mandag aften.